钦定古今图书集成/明伦汇编/氏族典/第292卷 > 《廖用贤尚友录》 > 汤鼎
## 钦定古今图书集成/明伦汇编/氏族典/第292卷 > 《廖用贤尚友录》 > 汤鼎

按《万姓统谱》：“鼎字玉铉，句容人。居祖母丧三年，未尝
见齿。由进士授吏科给事中。越五年，交阯不奉诏，屡
侵边疆。上命廷臣举堪使者，佥以鼎对。至彼敷宣圣
德，弗忍加兵，历陈利害之说，遂慑服不敢动。归侵地，
贡大贝、南金、象齿等物。表谢，且奉黄金以赆，鼎不纳。
正统间，升通政。”